ประจำเลือดล่าสุดพึ่งหมดไปวันที่ 13 พค.วันเพิ่งช่วยตัวเองไปแล้วกระดกนิ้วเน้นไปที่จุด G spot ค่อนข้างแรงแล้วมีเลือดออกมาเยอะพอสมควรแต่ไม่มีอาการเจ็บ จะมีเลือดออกเฉพาะตอนที่เน้นไปที่จุดนี้ ถ้าแค่ใช้นิ้วเข้าออกเฉยๆ ก็ไม่มีเลือดออกค่ะ ตอนแฟนทำให้หรือมีเพศสัมพันธ์กับแฟนก็ไม่มีเลือด *ก่อนหน้านี้เคยไปตรวจมะเร็งปากมดลูกก็ปกติดี เคยมีตุ่มบริเวณปากหมดลูกไปหามาก็ไม่ได้บอกอะไรแค่ให้ยาฆ่าเชื้อมากินเฉยๆ แต่ตุ่มบริเวณปากมดลูกก็ยุบลงแล้วเหลือแค่ตุ่มนูนๆ นิดหน่อย เลือดออกแบบนี้เกิดจากอะไรคะ มีอะไรผิดปกติหรือเปล่า
สวัสดีค่ะ การที่เอานิ้วใส่เข้าไปในช่องคลอดแล้วมีเลือดออกมา แต่ไม่ได้เจ็บชัดเจน อาจจะเกิดจาก การเกิดการฉีกขาดขณะที่มีการสอดใส่นิ้วเองของอวัยวะเพศหรือช่องคลอด แต่ถ้าเลือดออกเยอะ ก็น่าจะมีอาการเจ็บร่วมด้วยบ้าง สาเหตุอื่นๆเช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบกรณีเนื้องอกจากปากมดลูกมักเกิดตามหลังการมีเพศสัมพันธ์แบบสอดใส่ซึ่งจะต้องมีการสอดใส่ลึกพอสมควรที่ทำให้เกิดการเสียดสีตรงปากมดลูกซึ่งอยู่ด้านในดังนั้นจากที่กล่าวมา อาจจะนึกถึงการฉีกขาดได้มากที่สุด แต่ก็อาจมีสาเหตุอื่นๆดังกล่าวมาได้ แนะนำการสังเกตอาการตนเองอย่างต่อเนื่อง งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง ถ้าเลือดยังออกมาตลอดแม้จะไม่มากแต่ไม่หยุด เจ็บ สัมพันธ์กับการทำกิจกรรมทางเพศทุกครั้ง ควรกลับไปพบแพทย์เพื่อตรวจเพิ่มเติม